NARVA LINNAVALITSUS
K O R R A L D U S


Narva                                                                                                                eelnõu
                                                                                                                          10.2009
Savi tn 10a ja Savi tn 16a Narva linnas
piiride kulgemise ettepanekud
1. Asjaolud ja menetluskäik
Vastavalt „Maareformi seaduse“ § 22 lõikes 12 sätestatud maa erastamise korrale, taotles Narva Linnavalitsus oma 16.06.2008 kirjaga nr 1-13/635 Savi tn 10 (kinnistusregistriosa 20140909) ,  Savi tn 16 ( kinnistusregistriosa 5920909) ja Betooni tn 13 ( kinnistusregistriosa 1030909) vahelise maa-ala erastamist, ligikaudse pindalaga 450 m². Ida-Viru Maavanema 26.02.2009 korraldusega nr 196 anti maa erastamiseks luba. Pärast erastamise korraldajalt nimetatud loa saamist väljastas Narva Linnavalitsus 09.04.2009 teatised ja kinnisasjaga liitmiseks sobiva maa plaani taotluse esitanud kinnisasja omanikule Nina Fedorovale ja teistele piirnevate kinnisasjade omanikele Olga Burikovale ja Galina Veselovale  kinnisasjaga liitmiseks sobiva maa erastamise loa kohta ning andis neile  ühekuulise tähtaja kinnisasjaga liitmiseks sobiva maa oma kinnisasjaga liitmiseks erastamise avalduste esitamiseks.
13.04.2009 esitas Nina Fedorova piirneva maa erastamiseks avalduse, milles taotles juurde maa erastamist liitmiseks oma kinnisasjaga aadressil Savi tn 10. 27.04.2009 oli Olga Burikova poolt esitatud piirneva maa erastamise avaldus, milles ta taotles juurde maa erastamist liitmiseks oma kinnisasjaga aadressil Savi tn 16. Galina Veselovalt ei ole laekunud maa oma kinnisasjaga liitmiseks erastamise avaldust. Narva Linnavalitsus tegi 11.05.2009 kirjaga nr 1-13/439 Nina Fedorovale ja Olga Burikovale ettepaneku sõlmida kirjalik kokkulepe kinnisasjaga liitmiseks sobiva maa jagamiseks, mis on neile kuuluvate kinnisasjade Savi tn 10 ja Savi tn 16 vahel. Kokkulepet oli võimalik vormistada lisatud plaaniga hiljemalt kuu aja jooksul. 11.06.2009 esitas Olga Burikova Narva Linnavalitsusele omalt poolt allkirjastatud kirjaliku kokkuleppe. Nina Fedorova keeldus oma 12.05.2009 kirjaga 450 m² suuruse maa jagamisest .

Narva Linnavalitsus saatis 05.08.2009 mõlemale taotlejale erastatava maa piiride kulgemise ettepaneku 225 m² suuruse maa erastamiseks. Vastuseks saadi Nina Fedorova poolt 12.08.2009 esitatud kiri, milles ta palub korduvalt luba terve 450 m² suuruse maatüki erastamiseks. 
Selle palve lahendamine on vastuolus „Maareformi seaduse“ § 22 lõikes 12 sätestatud maa erastamise korra § 6 lõikega 6.

2. Õiguslikud alused

„Maareformi seaduse“ § 22 lõikes 12 sätestatud maa erastamise kord § 6 lõige 7 ;  Kohaliku omavalitsuse korralduse seadus  § 30 lõige 3.

3. Otsus

3.1 Kinnatada maa erastamiseks piiride kulgemise ettepanekud aadressidele Savi tn 10a ja Savi tn 16a (lisatud). Piirid on määratud vastavalt planeeringu ja maakorralduse nõuetele ning  otstarbekust arvestades. Maatükk suurusega 450 m²  on taotlejate vahel jagatud  võimalikult võrdselt. Kuna Nina Fedorova pole selle maa-ala ainus taotleja, siis Narva Linnavalitsus ei saa nõustuda selle maa erastamisega kogu ulatuses tema kasuks.
4. Rakendussätted
4.1. Korraldus jõustub seadusega sätestatud korras.

4.2. Narva Linnavalitsuse Arhitektuuri- ja Linnaplaneerimise Ametil teha korraldus teatavaks Nina Fedorovale ja Olga Burikovale.
4.3. Korraldust on võimalik vaidlustada Tartu Halduskohtu Jõhvi Kohtumajas 30 päeva jooksul alates korralduse teatavakstegemisest.

